wickkiey/tamil-wikipedia-chunked huggingface dataset:
# 1191

## நிகழ்வுகள்

### சமயம்

- ஏப்ரல் 14 &ndash; மூன்றாம் கிளெமெண்டிற்குப் பின்னர் மூன்றாம் செலஸ்டீன் 175-வது திருத்தந்தையாகத் தேர்ந்தெடுக்கப்பட்டார்.
# 1191

## பிறப்புகள்

- டொலுய், செங்கிசு கானின் மகன், குப்லாய் கானின் தந்தை (இ. 1232)
# ஊத்துக்குளி வட்டம்

**ஊத்துக்குளி வட்டம்**, தமிழ்நாட்டின் திருப்பூர் மாவட்டத்தின் 9 வருவாய் வட்டங்களில் ஒன்றாகும். இவ்வட்டம் அவிநாசி வட்டத்தின் சில வருவாய் கிராமங்களைக் கொண்டு எட்டாவது வட்டமாக 12 பிப்ரவரி 2014 அன்று நிறுவப்பட்டது. இதன் நிர்வாகத் தலைமையிடம் ஊத்துக்குளி ஆகும். இந்த வட்டம் 2 உள்வட்டங்களும், 49 வருவாய் கிராமங்களும் கொண்டது.  
இவ்வட்டதில் ஊத்துக்குளி ஊராட்சி ஒன்றியம் உள்ளது.
# அணைக்கட்டு வட்டம்

**அணைக்கட்டு வட்டம்**, தமிழ்நாட்டின் வேலூர் மாவட்டத்தின் 6 வருவாய் வட்டங்களில் ஒன்றாகும். இப்புதிய வட்டம் 12 பிப்ரவரி 2014 அன்று நிறுவப்பட்டது. இவ்வட்டத்தின் வட்டாட்சியர் அலுவலகம் அணைக்கட்டு ஊரில் இயங்குகிறது. மாவட்டத் தலைமையிட நகரமான வேலூருக்கு மேற்கே 17 கி.மீ. தொலைவில் அணைக்கட்டு வட்டம் உள்ளது. இதன் அஞ்சல் சுட்டு எண் 632101 ஆகும்.  
அணைக்கட்டு வட்டம், அணைக்கட்டு, உசூர், பள்ளிகொண்டா மற்றும் ஒடுகத்தூர் என நான்கு பிர்கா எனும் குறு வட்டங்களையும், 61 வருவாய் கிராமங்களைக் கொண்டுள்ளது.  
இதன் வடக்கே காட்பாடி வட்டம், மேற்கே குடியாத்தம் வட்டம், கிழக்கே வேலூர் வட்டம் சூழ்ந்துள்ளது. இவ்வட்டத்தின் அருகமைந்த நகரங்கள் வேலூர், பள்ளிகொண்டா, ஆற்காடு ஆகும். அணைக்கட்டு ஊராட்சி ஒன்றியம் இவ்வட்டத்தில் உள்ளது.
# விக்கிப்பீடியா:Statistics/weekly/19-Aug-2018
# தயோகீட்டீன்கள்

**தயோகீட்டீன்கள்** *(Thioketenes)* என்பவை R<sub>2</sub>C=C=S என்ற பொது வாய்ப்பாட்டைக் கொண்ட கரிமகந்தகச் சேர்மங்களாகும். இங்குள்ள R என்பது ஆல்க்கைல் அல்லது அரைல் தொகுதியைக் குறிக்கும். தயோகீட்டீன் சேர்மங்கள் கீட்டீன்களை ஒத்த சேர்மங்களாகும். தயோகீட்டீன் என்பதும் CH2=C=S என்ற மூலக்கூற்று வாய்ப்பாட்டைக் கொண்ட ஒரு சேர்மமாகும். எத்தின்தயோன் என்ற இச்சேர்மமே மிக எளிய தயோகீட்டோன் சேர்மமுமாகும். தயோகீட்டீன்கள் வினைத்திறன் மிக்கவையாக உள்ளன. பலபடிகளாக உருவாகும் தன்மையைக் கொண்டுள்ளன. 1,2,3-தயாடையசோல்களை வெப்பச்சிதைவுக்கு உட்படுத்தி நிலையற்ற வேதிச்சேர்மங்களாக சில தயோகீட்டீன்கள் தயாரிக்கப்படுகின்றன .  
பிசு(முப்புளோரோமெத்தில்)தயோகீட்டீன் ((CF3)2C=C=S) என்ற சேர்மம் நிலைப்புத்தன்மை கொண்ட தயோகீட்டீனுக்கு ஓர் அரிய எடுத்துக்காட்டாகும் . S=C=C=C=S என்ற வாய்ப்பாடு கொண்ட கார்பன் துணைசல்பைடு மற்றொரு நிலைப்புத்தன்மை கொண்ட தயோகீட்டீன் ஆகும்.
# தெலுக் இந்தான் மருத்துவமனை

**தெலுக் இந்தான் மருத்துவமனை** (மலாய்:*Hospital Teluk Intan*; ஆங்கிலம்:*Teluk Intan Hospital*) (**HT**) என்பது மலேசியா, பேராக், தெலுக் இந்தான் மாவட்டத்தில் உள்ள அரசு மருத்துவமனை ஆகும். மலேசியாவில் மிகப் பழைமையான மருத்துவமனைகளில் ஒன்றான இந்த மருத்துவமனையில் 548 படுக்கைகள் உள்ளன.
# தெலுக் இந்தான் மருத்துவமனை

## வரலாறு

பழைய மருத்துவமனை வெள்ளத்தால் பாதிக்கப்பட்டு தெலுக் இந்தான் நகரத்தின் தேவைகளை நிறைவு செய்யவில்லை. அதனால் உடனடியாக ஒரு புதிய மருத்துவமனை கட்ட முன்மொழியப்பட்டது. பழைய மருத்துவமனை 95 ஆண்டுகள் பழைமை வாய்ந்தது.  
தெலுக் இந்தான் பழைய மருத்துவமனைக்குப் பதிலாக புதிய மருத்துவமனை கட்டப்பட்டது. இந்தப் புதிய மருத்துவமனை, சங்காட ஜோங் சாலையில், தெலுக் இந்தான் நகர மையத்தில் இருந்து 4 கி.மீ. தொலைவில் அமைந்துள்ளது.
# தெலுக் இந்தான் மருத்துவமனை

## வரலாறு

### கட்டுமானச் செலவு

புதிய மருத்துவமனையின் கட்டுமானப் பணிகள் 1984-இல் தொடங்கின. பின்னர் 1987 மார்ச் மாதம் 28-ஆம் திகதி மலேசிய சுகாதார அமைச்சிடம் ஒப்படைக்கப்பட்டது. புதிய மருத்துவமனை 65 ஏக்கர் (260,000 ச.மீ.) பரப்பளவைக் கொண்டுள்ளது. இதற்கு முன், அந்தப் பகுதி ஒரு ரப்பர் தோட்டமாக இருந்தது.  
புதிய மருத்துவமனையின் கட்டுமானச் செலவு RM 110 மீலியன் ஆகும்.
# அரீசு காரே

**அரீசு காரே** (Harish Khare ) என்பவர் ஓர் இதழாளர் மற்றும் பத்திரிகை ஆசிரியர் ஆவார். 2009 சூன் முதல் 2012 சனவரி வரை இந்தியத் தலைமை அமைச்சரின் ஊடக ஆலோசகராக இருந்தார்.  
பின்னர் இந்து ஆங்கில செய்தித்தாளில் பதிப்பாசிரியராக புதுதில்லி அலுவலத்தில் பணிசெய்தார். '21 ஆம் நூற்றாண்டில் நேரு வழி செயல்பாட்டு தலைமைப் பாணியில் இந்தியாவின் ஆளுகை' என்ற இவருடைய திட்டத்திற்காக சவகர்லால் நேரு பரிசு இவருக்கு வழங்கப்பட்டது. திரிபியூன் பத்திரிகைகளின் குழுமத்தில் முதன்மை ஆசிரியராக 2015 சூன் முதல் 2018 மார்ச்சு வரை இருந்தார். ரீனானா ஜாப்வாலா என்ற சமூகச் செயற்பாட்டாளரைத் திருமணம் செய்து கொண்டார்.
# சிஜியாசுவாங்

**சிஜியாசுவாங்** (*Shijiazhuang*, ; ) வடக்குச் சீனாவிலுள்ள ஏபெய் மாகாணத்தின் தலைநகரமும் மிகப் பெரும் நகரமும் ஆகும். மாவட்டநிலை நகரமாக நிர்வகிக்கப்படும் சிஜியாசுவாங் பெய்ஜிங்கிற்கு தென்மேற்கே தொலைவிலுள்ளது. இந்த நகரத்தின் நிர்வாகத்தில் எட்டு மாவட்டங்களும் இரண்டு நகர்களும் 12 கவுன்ட்டிகளும் உள்ளன.  
2015 கணக்கெடுப்பின்படி இதன் மக்கள்தொகை 10,701,600 இதில் 4,303,700 பேர் ஏழு மாவட்டங்கள் அடங்கிய நடுவ (*அல்லது மெட்ரோ*) பகுதியில் வாழ்கின்றனர். சிஜியாசுவாங் மக்கள்தொகை பெருநிலச் சீனாவில் 12ஆவது ஆகும்.  
1949இல் சீன மக்கள் குடியரசு நிறுவப்பட்ட பின்னர் சிஜியாசுவாங் குறிப்பிடத்தக்க வளர்ச்சி கண்டுள்ளது. பெருநகரப் பகுதியின் மக்கள்தொகை கடந்த 30 ஆண்டுகளில் நான்கு மடங்காக ஆகியுள்ளது. 2008 முதல் 2011 வரை செயலாக்கப்பட்ட மூன்றாண்டுத் திட்டத்தின்படி நகரம் சீரமைக்கப்பட்டு பசுமை பகுதிகளும் புதிய கட்டிடங்களும் சாலைகளும் கட்டமைக்கப்பட்டுள்ளன. தொடர்வண்டி நிலையம், வானூர்தி நிலையம், நிலத்தடி தொடருந்து சேவை திறக்கப்பட்டுள்ளன.  
தைஹாங் மலைகளுக்கு கிழக்கில் சிஜியாசுவாங் அமைந்துள்ளது; இந்த மலைத்தொடர் வடக்குத் தெற்காக பரவியுள்ளது. இதன் சராசரி உயரம் ஆகும். இதனால் சிஜியாசுவாங்கில் மலையேற்றம், மிதிவண்டி தடங்கள், வெளிப்புற விளையாட்டுக்கள் பரவலாக உள்ளன.
# தையுவான்

**தையுவான்** (*Taiyuan*, , அல்லது , ) சீன மக்கள் குடியரசில். சான்சி மாகாணத்தின் தலைநகரமும் மிகப் பெரும் நகரமுமாகும். சீனாவின் முதன்மையான தயாரிப்பு நிறுவனங்கள் அமைந்துள்ள நகரங்களில் ஒன்றாகும். இந்நகரத்தின் நீண்ட காலக்கோட்டில் பல சீன அரசுமரபுகளின் தலைநகரமாக இது விளங்கியுள்ளது. இதனால் இது என்றும் குறிப்பிடப்படுகின்றது.
# விக்கிப்பீடியா:உங்களுக்குத் தெரியுமா/ஆகத்து 20, 2018

- **விக்டோரியா பொது மண்டபம்** (படம்) சென்னையில் விக்டோரியா மகாராணியின் பொன்விழாவின் நினைவாக 1888 ஆம் ஆண்டில் கட்டப்பட்டது.
- **மூன்றாவது ஊர் வம்சம்** மெசொப்பொத்தேமியாவின் தெற்கில் அமைந்த ஊர் என்ற நகரத்தைத் தலைநகராகக் கொண்டு பாபிலோனியவை கிமு 2112-2004 காலத்தில் ஆண்ட இறுதி சுமேரிய வம்சம் ஆகும்.
- **தம்நார் குகைகள்** 51 குடைவரைகளில் பௌத்த தூபிகள், சைத்தியங்கள், விகாரைகளைக் கொண்டு கிபி ஏழாம் நூற்றாண்டில் மத்தியப் பிரதேசத்தில் அமைக்கப்பட்டன.
- **விரிசுருள் சிரை நோய்** என்பது உடலில் உள்ள சிரைகள் முறுக்கியும், உப்பியும் உள்ள நிலையைக் குறிப்பது ஆகும்.
- **பாஃபின் தீவு** கனடாவின் மிகப் பெரும் தீவும், உலகில் ஐந்தாவது பெரிய தீவும் ஆகும்.
# விக்கிப்பீடியா:உங்களுக்குத் தெரியுமா/2018

**இதை தொகுப்பவர்கள் என்று தாருங்கள். அடுத்து வரும் குறுந்தட்டு திட்டங்களுக்கு இது உதவும்.**  
ஒவ்வொரு வாரமும் காட்சிப்படுத்தப்பட்டவுடன் காட்சிப்படுத்தப்பட்ட தகவல்கள் இங்கு சேர்க்கப்படும்  
__NOTOC__
; ஆகத்து 1, 2018  
---
; ஆகத்து 20, 2018  
---
; செப்டம்பர் 16, 2018  
---
; அக்டோபர் 7, 2018  
---
; அக்டோபர் 20, 2018
# பேரணாம்பட்டு வட்டம்

**பேரணாம்பட்டு வட்டம்**, தமிழ்நாட்டின் வேலூர் மாவட்டத்தின் வேலூர் வருவாய் கோட்டத்தில் அமைந்த ஐந்து வருவாய் வட்டங்களில் ஒன்றாகும். மேலும் வேலூர் மாவட்டத்தின் 13 வருவாய் வட்டங்களில் ஒன்றாகும். இதன் வட்டாட்சியர் அலுவலகம் பேரணாம்பட்டு ஊரில் இயங்குகிறது. பேரணாம்பட்டு வட்டத்தில் *பேரணாம்பட்டு*, *மேப்பட்டி* மற்றும் *வாலாத்தூர்* என மூன்று குறு வட்டங்களையும், 52 வருவாய் கிராமங்களையும் கொண்டது.  
பேரணாம்பட்டு ஊராட்சி ஒன்றியம் இவ்வட்டத்தில் உள்ளது.
# பேரணாம்பட்டு வட்டம்

## அருகில் உள்ள நகரங்கள்

- வேலூர் - 45 கி.மீ.
- குடியாத்தம் - 18 கி.மீ.
- பள்ளிகொண்டா - 28 கி.மீ.
- ஆம்பூர் - 19 கி.மீ.
- சென்னை - 190 கி.மீ.
# நெமிலி வட்டம்

**நெமிலி வட்டம்**, தமிழ்நாட்டின் வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 4 வட்டங்களில் ஒன்றாகும். இவ்வட்டம் அரக்கோணம் வட்டத்தின் சில வருவாய் கிராமங்களைக் கொண்டு 2016-இல் நிறுவப்பட்டது. இதன் நிர்வாகத் தலைமையிடம் மற்றும் வட்டாட்சியர் அலுவலகம் நெமிலியில் இயங்குகிறது.  
நெமிலி வட்டம் நெமிலி, காவேரிப்பாக்கம், பானாவரம் மற்றும் பனப்பாக்கம் என 4 குறு வட்டங்களையும், 77 வருவாய் கிராமங்களையும் கொண்டுள்ளது. நெமிலி ஊராட்சி ஒன்றியம் மற்றும் காவேரிப்பாக்கம் ஊராட்சி ஒன்றியம் இவ்வட்டத்தில் உள்ளது.
# நாட்ராம்பள்ளி வட்டம்

**நாட்டறம்பள்ளி வட்டம்**, தமிழ்நாட்டின் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4 வட்டங்களில் ஒன்றாகும். இவ்வட்டம் ஆம்பூர் வட்டத்தின் இரண்டு குறு வட்டங்களைக் கொண்டு 12 பிப்ரவரி 2014 அன்று நிறுவப்பட்டது. இவ்வட்டத்தின் வட்டாட்சியர் அலுவலகம் நாட்டறம்பள்ளியில் இயங்குகிறது.  
இவ்வட்டம் திருப்பத்தூர் வருவாய் கோட்டத்தில் அமைந்த 4 வட்டங்களில் ஒன்றாகும். இவ்வட்டம் நாட்டறம்பள்ளி மற்றும் *அம்மன்கோயில்* என இரண்டு குறு வட்டங்களைக் கொண்டுள்ளது. நாட்டறம்பள்ளி வருவாய் வட்டத்தில் 30 வருவாய் கிராமங்கள் உள்ளது.இவ்வட்டத்தில் நாட்டறம்பள்ளி ஊராட்சி ஒன்றியம் உள்ளது.
# திருவொற்றியூர் வட்டம்

16 வருவாய் வட்டங்கள்]]  
**திருவொற்றியூர் வட்டம்**, தமிழ்நாட்டின், திருவள்ளூர் மாவட்டத்தின் மாதவரம் வட்டத்தின் பகுதிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது.  
பின்னர் 4 சனவரி 2018 அன்று திருவொற்றியூர் வட்டம் சென்னை மாவட்டத்துடன் இணைக்கப்பட்டது. இதன் நிர்வாகத் தலைமையிட வட்டாட்சியர் அலுவலகம் திருவொற்றியூரில் இயங்குகிறது.  
இவ்வட்டத்தின் முக்கியப் பகுதிகள் மணலி, திருவொற்றியூர், கத்திவாக்கம் மற்றும் எண்ணூர் ஆகும்.
# திருவொற்றியூர் வட்டம்

## குறுவட்டங்களும், வருவாய் கிராமங்களும்

திருவொற்றியூர் வட்டம், திருவொற்றியூர் மற்றும் மணலி என இரண்டு குறுவட்டங்களும், 11 வருவாய் கிராமங்களும் கொண்டது.
# திருவொற்றியூர் வட்டம்

## இதனையும் காண்க

- திருவொற்றியூர்
- மணலி
- திருவொற்றியூர் ஆதிபுரீசுவரர் கோயில்
# கீழ்ப்பாக்கம் அரசு மனநல காப்பகம்

**கீழ்ப்பாக்கம் அரசு மனநல காப்பகம்** (*Institute of Mental Health, Kilpak, Chennai*) என்பது தமிழ்நாட்டின் சென்னை கீழ்ப்பாக்கத்தில் உள்ள ஒரு அரசு மனநல காப்பகமாகும். பெயருக்கு இது காப்பகமாக இருந்தாலும், தற்போது இது மருத்துவமனையாகவும், பட்டமேற்படிப்புக் கல்வி நிலையமாகவும் செயல்பட்டு வருகிறது. 2012 ஆண்டுவாக்கில் இங்கு 1500க்கும் மேற்பட்டவர்கள் உள்நோயாளிகளாக சிகிச்சை பெற்று வந்தனர்.
# கீழ்ப்பாக்கம் அரசு மனநல காப்பகம்

## வரலாறு

1794 வாக்கில் வாலென்டின் கனோலி என்ற பிரித்தானிய அதிகாரி சென்னை புரசைவாக்கத்தில் சிறு அளவில் துவக்கிய மனநலக் காப்பகமே இந்த மருத்துவமனையின் துவக்கமாக கருதப்படுகிறது.
அந்நாள்களில், வெள்ளை அதிகாரிகளும், போர் வீரர்களும் மட்டுமே இந்தப் *பித்தர் இல்லத்தில்* சேர்க்கப்பட்டனர். இந்த விடுதிக்கான வாடகையும், மருத்துவருக்கான சம்பளத்தையும் கிழக்கிந்திய கம்பெனி கொடுத்துவந்திருக்கிறது. இ்வாறு ஐம்பதாண்டு காலம் விடுதி வாடகைப் பணமாக சுமார் 3 லட்சத்து 50 ஆயிரம் ரூபாய்வரை செலவழிக்கப்பட்டது. இதைக் கணக்குப் பார்த்த மதராஸ் அரசாங்கம், தாமே புதியதாக ஒரு கட்டிடத்தைப் பழைய கீழ்ப்பாக்கம் பகுதியில் கட்டலாம் என முடிவு செய்தது. இதையறிந்த அப்பகுதிவாசிகள் தங்கள் பகுதிக்கு மனநலக் காப்பகம் வருவதை எதிர்த்தனர். தங்களது எதிர்ப்பை 1851 திசம்பரில் அரசாங்கத்துக்கு அளித்த ஒரு மனு மூலமாகத் தெரிவித்தனர். அரசாங்கமும் இதைத் துவக்குவதால் ஏற்படும் எதிர்ப்பைக்கண்டு திட்டத்தை ஒத்திவைத்தது பிறகு அரசானது விடுதிக்கு இடம் தர விரும்புபவர்கள் முன்வரலாம் என்று விளம்பரம் செய்தது. அதன்படி 1856-57 *லோகாக்ஸ் கார்டன்ஸ்* என்ற இடம் அரசால் வாங்கப்பட்டது. அதன் பிறகு சிப்பாய்ப் புரட்சி ஏற்பட்டதால் இத்திட்டம் ஒத்திவைக்கப்பட்டது. சிக்கல்கள் தீர்ந்த நிலையில், முன்பு வாங்கப்பட்ட அந்த இடத்தில் விடுதியைக் கட்ட 1867 சனவரியில் அரசு ஒப்புதல் அளித்தது. அதன்படி 1871 மே 15-இல் விடுதி கட்டிமுடிக்கப்பட்டு 145 நோயாளிகளுடன் செயல்படத் தொடங்கியது. 1891-இல் இருபாலருமாக 627 நோயாளிகள்வரை சிகிச்சைக்கு வந்து சென்றனர்.  
1922-இல் பைத்தியக்கார விடுதி என்ற பொருள்தரக்கூடிய ‘லூனாட்டிக் அசைலம்’ என்ற பெயரானது ‘கவர்ன்மென்ட் மென்டல் ஹாஸ்பிட்டல்’ என்று மாற்றப்பட்டது. இருபதாம் நூற்றாண்டின் துவக்கத்தில் இளங்கலை மருத்துவ மாணவர்களுக்கான மனநல மருத்துவப் படிப்பு அறிமுகப்படுத்தப்பட்டது. துவக்கக்காலத்தில் காலத்தில் பெரும்பாலும் காவல் நிலையம், நீதிமன்றம் மூலமாக வரும் நபர்கள் மட்டுமே இங்கு உள்ள மனநலக் காப்பகத்தில் பராமரிக்கப்பட்டார்கள். 1950-இற்குப் பிறகுதான் இங்கு உறவுக்காரர்களே நேரடியாக நோயாளிகளைக் கூட்டி வரும் முறை கொண்டு வரப்பட்டது. துவக்கத்தில், உள் நோயாளிகளுக்கு மட்டுமே மருத்துவம் அளிக்கப்பட்டு வந்தது. 1947-ஆம் ஆண்டில்தான் ‘புறப்பிணியாளர் பகுதி’ துவக்கப்பட்டது. அதன்பிறகு, அதிகரித்து வந்த தேவையையொட்டி குழந்தைகள் பிரிவு, பெண் மனநோயாளிகளுக்கான பிரிவு என்று புதிதாகப் பல பிரிவுகள் தொடங்கப்பட்டன. சிறைச்சாலை போல பெரிய கதவுகள், இரும்புக் கம்பிகள் என இருந்த காப்பகத்தின் தோற்றம் படிப்படியாக பின்பு மாற்றப்பட்டது.
# மதுரவாயல் வட்டம்

16 வருவாய் வட்டங்கள்]]  
**மதுரவாயல் வட்டம்**, தமிழ்நாட்டின், சென்னை மாவட்டத்தில் அமைந்த 16 வருவாய் வட்டங்களில் ஒன்றாகும். திருவள்ளூர் மாவட்டத்தின் சில பகுதிகளைக் கொண்டு மதுரவாயல் வட்டம் 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் மதுரவாயலில் இயங்குகிறது. இவ்வட்டத்தின் முக்கியப் பகுதிகள் போரூர், ராமாவரம் மற்றும் மதுரவாயல் ஆகும்.  
மதுரவாயல் வட்டம் 1 உள்வட்டம் மற்றும் 10 வருவாய் கிராமங்களையும் கொண்டது.
# மதுரவாயல் வட்டம்

## மதுரவாயல் வட்டத்தின் சில பகுதிகள்

1. மதுரவாயல்
1. வானகரம்
1. நொளம்பூர்
1. போரூர்
1. நெற்குன்றம்
1. வளசரவாக்கம்
1. ராமாவரம்
1. காரம்பாக்கம்
# அம்பத்தூர் வட்டம்

மற்றும் 16 வருவாய் வட்டங்களின் வரைபடம்]]  
**அம்பத்தூர் வட்டம்**, தமிழ்நாட்டின், சென்னை மாவட்டத்தில் அமைந்த 16 வருவாய் வட்டங்களில் ஒன்றாகும். மத்திய சென்னை வருவாய்க் கோட்டத்தில் அமைந்த அம்பத்தூர் வட்டத்தின் நிர்வாகத் தலைமையிட வட்டாட்சியர் அலுவலகம் அம்பத்தூரில் இயங்குகிறது. அம்பத்தூர் வட்டம் 2 உள்வட்டங்களும், 10 வருவாய் கிராமங்களும் கொண்டது. முன்னர் அம்பத்தூர் வட்டம் திருவள்ளூர் மாவட்டத்தில் இருந்தது.
# அம்பத்தூர் வட்டம்

## அம்பத்தூர் குறுவட்டத்தின் வருவாய் கிராமங்கள்

1. மண்ணூர்பேட்டை
1. அத்திப்பட்டு
1. அம்பத்தூர்
1. பாடி
1. முகப்பேர்
1. காக்கப்பள்ளம் (H)
# அம்பத்தூர் வட்டம்

## கொரட்டூர் குறுவட்டத்தின் வருவாய் கிராமங்கள்

1. ஒரகடம்
1. பட்ரவாக்கம்
1. மேனாம்பேடு
1. கொரட்டூர்
# கீர்த்தனாரஞ்சிதம்

**கீர்த்தனாரஞ்சிதம்** என்பது ஒரு இசுலாமிய, கருநாடக இசைக் கீர்த்தனைகள் அடங்கிய நூலாகும். இதை கர்னாடக இசையை முறைப்படி கற்றுத் தேர்ந்தவரான *முஹம்மது அப்துல்லா லெப்பை* என்பவர் பாடிய கீர்த்தனைகளின் தொகுப்பாகும். இந்த நூலை 1909இல் அவர் பதிப்பித்து வெளியிட்டார். இந்த நூலில் 90 கீர்த்தனைகள் இசைக்குறிப்புகளோடு உள்ளன. 1963இல் இரண்டாம் பதிப்பாக இலங்கையில் இது வெளிவந்தது. தற்போது முஹம்மது அப்துல்லா லெப்பையின் பெயரன்களால் மூன்றாம் பதிப்பாக நூலை வெளியிட பணிகள் நடந்துவருகின்றன. காயல்பட்டினம் பள்ளிவாசல்களில் மூத்த இசுலாமிய இசைஞர்களால் முன்னோர் பாடிய அதே ராகத்தில், அதே மரபு சார்ந்த முறையில் இன்றும் பாடப்படுகின்றன.
# வேப்பூர் வட்டம்

**வேப்பூர் வட்டம்**, தமிழ்நாட்டின், கடலூர் மாவட்டத்தில் அமைந்த 10 வருவாய் வட்டங்களில் ஒன்றாகும். இவ்வட்டம் விருத்தாச்சலம் வட்டத்தின் சில வருவாய் கிராமங்களையும் மற்றும்திட்டக்குடி வட்டத்தில். சில வருவாய் கிராமங்களையும் இனைத்து கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் வேப்பூரில் இயங்குகிறது. வேப்பூர் வட்டத்தில் 53 வருவாய் கிராமங்கள் உள்ளது.  
வேப்பூர் வருவாய் வட்டத்தில் நல்லூர் ஊராட்சி ஒன்றியம் மற்றும் மங்களூர் ஊராட்சி ஒன்றியம் உள்ளது.
# மின்சாணவளியாக்கல்

**மின்சாணவளியாக்கல்** *(Electromethanogenesis)* என்பது மின்னெரிபொருள் உற்பத்தி செய்யப் பயன்படும் ஒரு தயாரிப்பு முறையாகும். இம்முறையை மின்மீத்தேனாக்கல் என்றும் அழைக்கலாம். இம்முறையில் மின்னோட்டம் மற்றும் கார்பனீராக்சைடு முதலானவை நேரடியாக உயிரினச் செயற்பாடு மூலம் மீத்தேனாக மாற்றப்படுகின்றன. நுண்ணுயிர் மின்னாற்பகுப்பு மின்கலங்களில் இந்த ஒடுக்கவினை மேற்கோள்ளப்படுகிறது. செங் மற்றும் லோகன் ஆகியோர் 2009 ஆம் ஆண்டில் வெளியிட்ட ஒரு கட்டுரையில், 96 சதவீத உற்பத்தி செயல்திறனை 1.0 வோல்ட்டு மின்னோட்டத்தைப் பயன்படுத்தி பெற முடியும் என்று தெரிவித்துள்ளனர்.
# புவனகிரி வட்டம்

**புவனகிரி வட்டம்**, தமிழ்நாட்டின், கடலூர் மாவட்டத்தில் அமைந்த 10 வருவாய் வட்டங்களில் ஒன்றாகும். புவனகிரி வட்டம் 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் புவனகிரியில் இயங்குகிறது. இவ்வட்டம் 73 வருவாய் கிராமங்கள் கொண்டது.  
மேல்புவனகிரி ஊராட்சி ஒன்றியம் மற்றும் பரங்கிப்பேட்டை ஊராட்சி ஒன்றியம் இவ்வட்டத்தில் உள்ளது.
# மின்னீரியமாக்கல்

**மின்னீரியமாக்கல்** *(Electrohydrogenesis)* என்பது ஐதரசன் வாயுவை உற்பத்தி செய்யப் பயன்படும் ஒரு தயாரிப்பு முறையாகும். இம்முறையை மின்னைதரசனாக்கல், உயிரிவினையூக்க மின்னாற்பகுப்பு முறை என்ற பெயர்களாலும். அழைக்கலாம். இத்தயாரிப்பு முறையில் கரிமப் பொருட்கள் பாக்டீரியா மூலம் சிதைக்கப்பட்டு ஐதரசன் வாயு தயாரிக்கப்படுகிறது . கரிமப்பொருளும் தண்ணீரும் கொண்ட மேம்படுத்தப்பட்ட எரிபொருள் மின்கலம் இதற்காகப் பயன்படுத்தப்படுகிறது.  
சிறிதளவு மின்சாரமான 0.2–0.8 வோல்ட்டு அளவு மின்னோட்டத்தை மட்டும் பயன்படுத்தினாலேயே 288 சதவீதம் உற்பத்தி செயல்திறனை அடைய முடியும் என்று அசல் கட்டுரை தெரிவிக்கிறது. பயன்படுத்தப்படும் மின்னோட்டத்தின் அளவுக்கு தகுந்தபடி உற்பத்தி திறனும் அதிகரிக்கும் என்றும் கூறப்படுகிறது. வீணாகும்வெப்பம் ஒட்டுமொத்த உற்பத்தித் திறனை பாதிக்கிறது. செங் மற்றும் லோகன் ஆகியோர் இத்தயாரிப்பு முறையைக் கண்டறிந்தனர்.
# பூதலூர் வட்டம்

**பூதலூர் வட்டம்**, தமிழ்நாட்டின், தஞ்சாவூர் மாவட்டத்தில் அமைந்த 9 வருவாய் வட்டங்களில் ஒன்றாகும். இவ்வட்டம் பூதலூர் ஊராட்சி ஒன்றியத்தின் ஊராட்சிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் பூதலூரில் இயங்குகிறது.  
இவ்வட்டம் அகரப்பேட்டை, திருக்காட்டுப்பள்ளி, பூதலூர் மற்றும் செங்கிப்பட்டி என 4 உள்வட்டங்களும் 63 வருவாய் கிராமங்களும் கொண்டது.
# பூதலூர் வட்டம்

## இதனையும் காண்க

- பூதலூர் ஊராட்சி ஒன்றியம்
# சேலம் தெற்கு வட்டம்

**சேலம் தெற்கு வட்டம்**, தமிழ்நாட்டின், சேலம் மாவட்டத்தில் அமைந்த 13 வருவாய் வட்டங்களில் ஒன்றாகும். இவ்வட்டம் சேலம் வட்டத்தின் தெற்குப் பகுதிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் சேலம் நகரத்தில் இயங்குகிறது.  
சேலம் தெற்கு வட்டம் 49 வருவாய் கிராமங்களைக் கொண்டுள்ளது.  
இவ்வட்டத்தில் வீரபாண்டி ஊராட்சி ஒன்றியம் உள்ளது.
# சேலம் தெற்கு வட்டம்

## இதனையும் காண்க

- சேலம் மேற்கு வட்டம்
# சேலம் மேற்கு வட்டம்

**சேலம் மேற்கு வட்டம்**, தமிழ்நாட்டின், சேலம் மாவட்டத்தில் அமைந்த 13 வருவாய் வட்டங்களில் ஒன்றாகும். இவ்வட்டம் சேலம் வட்டத்தின் மேற்கு பல பகுதிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் சேலம் நகரத்தில் இயங்குகிறது.  
சேலம் மேற்கு வட்டம் 40 வருவாய் கிராமங்களைக் கொண்டுள்ளது.
# சேலம் மேற்கு வட்டம்

## இதனையும் காண்க

- சேலம் தெற்கு வட்டம்
# விக்கிரவாண்டி வட்டம்

**விக்கிரவாண்டி வட்டம்**, தமிழ்நாட்டின், விழுப்புரம் மாவட்டத்தில் அமைந்த 13 வருவாய் வட்டங்களில் ஒன்றாகும். இவ்வட்டம் விக்கிரவாண்டி ஊராட்சி ஒன்றியத்தில் உள்ள ஊராட்சிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் விக்கிரவாண்டி நகரத்தில் இயங்குகிறது.  
விக்கிரவாண்டி வருவாய் வட்டத்தில் 116 வருவாய் கிராமங்கள் உள்ளது.
# விக்கிரவாண்டி வட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 28,658 குடியிருப்புகள் கொண்ட விக்கிரவாண்டி வட்டத்தின் மக்கள் தொகை 1,22,462 ஆகும். இதில் ஆண்கள்61,668 மற்றும் பெண்கள் 60,794 ஆக உள்ளனர்.
# விக்கிரவாண்டி வட்டம்

## இதனையும் காண்க

- விக்கிரவாண்டி ஊராட்சி ஒன்றியம்
# கேம்ப்சு குயினோலின் தொகுப்பு

**கேம்ப்சு குயினோலின் தொகுப்பு** *(Camps quinoline synthesis)* என்பது ஆர்த்தோ-அசைலமினோ அசிட்டோபீனோன் சேர்மத்தை ஐதராக்சைடு அயனியைப் பயன்படுத்தி A மற்றும் B என்ற இரண்டு வேறுபட்ட ஐதராக்சிகுயினோலின் விளைபொருள்களாக மாற்றுகின்ற ஒரு வகை வினையாகும்  
.  
ஐதராக்சிகுயினோலின் விளைபொருட்களின் உருவாதல் விகிதம் வினை நிகழும் நிபந்தனைகளையும், தொடக்கப்பொருளின் கட்டமைப்பையும் சார்ந்தே அமைகிறது. இவ்வினையின் விளைபொருள் ஒரு ஈனால் வடிவ குயினோலின் என்று சித்தரிக்கப்பட்டாலும், திண்ம மற்றும் கரைசல் நிலைகளில் பெரும்பாலும் கீட்டோ வடிவ குயினோலின் உருவாகலாம் என்று நம்பப்படுகிறது. உருவாகும் சேர்மமும் குயினோலோன் ஆக விளைகிறது  
,
# பிரீட்லேன்டர் தொகுப்புவினை

**பிரீட்லேன்டர் தொகுப்புவினை** *(Friedländer synthesis)* என்பது 2-அமினோபென்சால்டிகைடு சேர்மம் கீட்டோன்களுடன் வினைபுரிந்து குயினோலின் வழிபெறுதிகள் உருவாகும் வேதி வினையாகும் with ketones to form quinoline derivatives.. செருமானிய வேதியியலாளர் பால் பிரீட்லேன்டர் (1857–1923) இவ்வினையைக் கண்டறிந்ததால் அவரை சிறப்பிக்கும் வகையில் இவ்வினைக்கு பிரீட்லேன்டர் தொகுப்புவினை எனப்பெயரிடப்பட்டது.  
பிரீட்லேன்டர் தொகுப்புவினையானது முப்புளோரோஅசிட்டிக் அமிலம் , தொலுயீன்சல்போனிக் அமிலம், அயோடின் மற்றும் லூயிசு அமிலம் ஆகிய வினையூக்கிகளின் துணையோடு நிகழ்கிறது.
வினையைப் பற்றிய பல்வேறு விமர்சனங்கள் வெளியிடப்பட்டன.
# பிரீட்லேன்டர் தொகுப்புவினை

## வினைவழிமுறை

பிரீட்லேன்டர் தொகுப்புவினைக்கு இரண்டு வினைவழி முறைகள் சாத்தியமாகின்றன. முதலாவது வினைவழி முறையில் 2-அமினோபதிலீடு கார்பனைல் சேர்மம் **1** மற்றும் கார்பனைல் சேர்மம் **2** ஆகியவை வினைவீதத்தை உறுதிசெய்யும் படிநிலை வழியாக ஆல்டால் கூட்டு விளைபொருளாக **3** உருவாகின்றன. உருவான இந்த இடைநிலை விளைபொருள் நீக்கல் வினை மூலம் தண்ணீரை இழந்து நிறைவுறா கார்பனைல் சேர்மம் **4** உருவாகிறது. பின்னர் மீண்டும் ஒருமுறை இமைனிலிருந்து தண்ணீரை இழந்து குயினோலினாக 7 உருவாகிறது.  
இரண்டாவது வினைவழி முறையில் முதலாவது படிநிலை சிகிப் காரம் விளைபொருள் **5** ஆக உருவாகி தொடர்ந்து ஆல்டால் வினையும் **6** மற்றும் நீக்கல் வினையும் நிகழ்ந்து **7** விளைபொருள் உருவாகிறது  
:.
# குருவிக்கரம்பை சண்முகம்

**குருவிக்கரம்பை சண்முகம்** (*Kuruvikkarambai Shanmugam*; இறப்பு: 16 பெப்ரவரி 2006) தமிழ்த் திரைப்படப் பாடலாசிரியர் ஆவார். இவர் தஞ்சை மாவட்டம் பேராவூரணி வட்டம் குருவிக்கரம்பை என்கிற குக்கிராமத்தில் பிறந்தவர். சென்னை பச்சையப்பன் கல்லூரித் தமிழ்த் துறை தலைவராக இருந்தவர். இளம் வயதிலேயே இவருக்கு கவிதை எழுதும் ஆற்றல் கைக்கு வந்தது. பாரதிதாசன் மீது அளவு கடந்த பற்றுக் கொண்டிருந்த சண்முகம், அவரது மாணவர்களுள் ஒருவராக இருந்து கவிப்புலமையை மேம்படுத்தினார்.
# குருவிக்கரம்பை சண்முகம்

## இயற்றிய சில பாடல்கள்

1. அந்த 7 நாட்கள் - கவிதை அரங்கேறும் நேரம்
1. தீர்ப்புகள் திருத்தப்படலாம் - இராகம் தாளம் பல்லவி
1. தாவணிக் கனவுகள் - செங்கமலம் சிரிக்குது
1. சின்ன வீடு - ஜாமம் ஆகிப்போச்சு
1. ஆண்பாவம் - ஊட்டி வந்த சிங்கக் குட்டி
1. நிலவே மலரே - நிலவே மலரே
1. டார்லிங், டார்லிங், டார்லிங்- ஓ நெஞ்சே நீதான்
1. சார் ஐ லவ் யூ- இங்கே இறைவன் ௭ன்னும் கலைஞன்
1. மாப்பிள்ளை மனசு பூப்போல- அனைத்துப் பாடல்கள்
1. அக்னி பார்வை- இதழ் இனிக்க
1. சோலை குயில்- மலைநாட்டு மச்சானே
# குருவிக்கரம்பை சண்முகம்

## புதுக்கவிதை

1. செந்நெல் வயல்கள் - 1972
# குருவிக்கரம்பை சண்முகம்

## விருதுகள்

1. தமிழக அரசின் மகாகவி பாரதியார் விருது - 1991
# குருவிக்கரம்பை சண்முகம்

## இறப்பு

சண்முகம், 2006 பெப்ரவரி 16 அன்று தனது 64-வது அகவையில் சென்னையில் உள்ள தனியார் மருத்துவமனையில் காலமானார்.
# அசா-டையீல்சு-ஆல்டர் வினை

**அசா-டையீல்சு-ஆல்டர் வினை** *( Aza-Diels–Alder reaction)* என்பது இமைன்கள் மற்றும் டையீன்களை டெட்ராஐதரோபிரிடின்களாக மாற்றக்கூடிய ஒரு வினையாகும். சிறு திறுத்தங்களுடன் மேற்கொள்ளப்படும் டையீசு-ஆல்டர் வினையே இந்தக் கரிம வினையாகும். இவ்வினையில் டையீன் அல்லது டையீனோபைலின் ஒரு பகுதியாக நைட்ரசன் அணு அமைகிறது.  
அமீன் மற்றும் பார்மால்டிகைடைப் பயன்படுத்தி இமைன் பெரும்பாலும் வினைத்தளத்தில் உருவாக்கப்படுகிறது. சைக்ளோபென்டாடையீன் உடன் பென்சைலமீன் வினைபுரிந்து அசா நார்போர்னீன் என்ற சேர்மம் உருவாதலை இதற்கு உதாரணமாகக் கூறலாம்  
.  
ஆடியெதிர்தெரிவு டையீல்சு-ஆல்டர் வினையில் ஓர் அனிலீன், பார்மால்டிகைடு மற்றும் வளையயெக்சினோன் ஆகியனவற்றின் வினையில் டையீனின் வினை மட்டுப்படுத்தப்பட்டாலும் கூட (எசு)-புரோலினால் வினையூக்கம் செய்யப்படுகிறது  
.  
அரோமாட்டிக் அமீனுடன் பார்மால்டிகைடு வினைபுரிந்து இமைன் மற்றும் கீட்டோனுடன் புரோலின் வினை புரிந்து டையீன் உருவாதலுடன் இந்த வினையூக்கச் சுழற்சி வினை தொடங்குகிறது. இரண்டாவது படிநிலையில் ஓர் என்டோ டிரிக் வளையமாதல் வினை நிகழ்ந்து சாத்தியமுள்ள இரண்டு ஆடியெதிர் உருக்களில் ஒன்று உருவாகிறது. ஏனெனில் அதிலுள்ள இமைன் நைட்ரசன் அணு எசுஐ- முகத்தின் மேலுள்ள கார்பாக்சிலிக் அமிலத் தொகுதியுடன் இணைந்து ஐதரசன் பிணைப்பை உருவாக்குகிறது. இறுதியாக உருவாகும் அணைவுச்சேர்மம் நீராற்பகுப்பின் மூலம் விளைபொருளை உருவாக்கி மீண்டும் வினையூக்கியை உற்பத்தி செய்கிறது.  
இரண்டு இமைன்களுக்கு இடையில் [4+2] வளையக்கூட்டு வினை Zn(OTf)2 வினையூக்கியால் நிகழ்ந்து டெட்ரா ஐதரோபிரிமிடின் விளைபொருட்கள் உருவாகிறது என்பதை 2014 ஆம் ஆண்டில் தோயில் மற்றும் அவருடன் பணியாற்றிய பணியாளர்களின் அறிக்கை தெரிவிக்கிறது .
# இசுமத் சுகதாய்

**இசுமத் சுகதாய்** (பிறப்பு 21 ஆகத்து 1915 - 24 அக்டோபர் 1991) என்பவர் ஒரு இந்திய உருது எழுத்தாளர். 1930 ஆரம்பகாலங்களில் இவர் மார்க்சிய கண்ணோட்டத்துடன் பெரும்பாலும் பெண் பாலினம் மற்றும் பெண்ணியம், நடுத்தர வர்க்க ஆளுமை மற்றும் வர்க்க மோதல்கள் போன்ற கருப்பொருள்களில் இவர் எழுதினார். இலக்கிய யதார்த்தத்தை அடிப்படையாகக் கொண்ட ஒரு பாணியில், இருபதாம் நூற்றாண்டின் இந்திய உருது இலக்கியத்தில் சுகதாய் தன்னை ஒரு குறிப்பிடத்தக்க குரல் என்று நிறுவித்துக்கொண்டார், மேலும் 1976 ஆம் ஆண்டில் இந்திய அரசாங்கத்தால் பத்மஸ்ரீ விருது வழங்கப் பெற்றார்.
# இசுமத் சுகதாய்

## வாழக்கை வரலாறு

### ஆரம்பகால வாழ்க்கை மற்றும் தொழில் (1915 - 41)

இசுமத் சுகதாய் 21 ஆகத்து 1915 ஆம் ஆண்டில் இந்தியாவின் உத்திரப்பிரதேசம் மாநிலத்தில் உள்ள பதாவுன் ஊரில் பிறந்தார். இவரது பெற்றோர் நாசுரத் கானம் மற்றும் மிர்சா கோசம் பாய் சுகதாய். இவரது பெற்றோருக்கு இவருடன் சேர்த்து மொத்தம் பத்து பிள்ளைகள். ஆறு ஆண் பிள்ளைகள் மற்றும் நான்கு பெண் பிள்ளைகள். இவருடன் பிறந்தவர்களில் இவர் ஒன்பதாவது பிள்ளை. சுகதாயின் தந்தை இந்திய அரசின் குடியியல் பணியில் இருந்ததால் தொடர்ந்து பல ஊர்களுக்கு மாறிக் கொண்டே இருக்கும் சூழல் இருந்தது. இதனால் பல்வேறு ஊர்களில் வசிக்கும் சூழல் ஏற்பட்டது. சுகதாய் தனது பெரும்பாலான பிள்ளை பருவத்தை ஜோத்பூர், ஆக்ரா மற்றும் அலிகர் போன்ற ஊர்களில் செழவழித்தார். இவரை தவிர இவருடன் பிறந்த மற்ற அனைத்து சகோதரிகளும் மிக இளம் வயதிலேயே திருமணம் செய்து கொண்டு கணவருடன் சென்றுவிட்டனர் அதனால் பெரும்பாலும் இவரது சகோதரர்களுடன் இருக்கும் நிலை உண்டானது. குறிப்பாக சுகதாய் தனது இரணடாவது அண்ணன் மிர்சா அசிம் பாக் சுகதாய் ஒரு நாவலாசியராக தனது குருவாக வழிகாட்டியாக இருந்தார் என்று கூறுகிறார். இவரது சகோதரர்கள் சுகதாயின் பிள்ளை பருவத்தில் பெரும் தாக்கத்தை ஏற்படுத்தியதாகவும் கூறுகிறார். இறுதியாக சுகதாயின் தந்தை குடியியல் பணியில் இருந்து ஓய்வு பெற்றப்ப் பின் இவர்களது குடும்பம் ஆக்ராவில் நிரந்தரமாக வசிக்கத் தொடங்கினர்.
# அல்பைன்

**அல்பைன்** (**Alpine**) ஐரோப்பாவின் மேற்கில் உள்ள ஆல்ப்ஸ் மலைத்தொடர்களால் சூழப்பட்ட எட்டு அல்பைன் நாடுகளைக் குறிக்கிறது. அல்பைன் பிரதேசங்களில் கோடைக்காலத்தில் குறைந்த வெப்பமும், குளிர்காலத்தில் அதிக பனியும் கொண்டது. எனவே உலகில் இது போன்ற தட்பவெப்ப நிலைகளைக் கொண்டுள்ள இடங்களை அல்பைன் தட்பவெப்பப் பகுதிகள் என புவியியலாளர்கள் மற்றும் சுற்றுச்சூழலியாளர்கள் குறிப்பிடுவர். இமயமலைத் தொடர்களில் அமைந்த வடக்கு நிலங்கள், திபெத், வடக்கு நேபாளம் போன்ற பகுதிகள் அல்பைன் தட்பவெப்பம் கொண்டுள்ளது.  
சில நேரங்களில் **அல்பைன் ** என்பது கீழ்கண்டவற்றையும் குறிக்கும்:
# அல்பைன்

## உயிரியல்

- அல்பைன் ஆடு
- அல்பைன் செடி
- அல்பைன் மனித இனக்குழுக்கள்
- அல்பைன வண்ணத்துப் பூச்சி
# அல்பைன்

## சுற்றுச்சூழல் அறிவியல்

- அல்பைன் தட்பவெப்பம்
# அல்பைன்

## இடங்கள்

### ஆஸ்திரேலியா

- அல்பைன், நியூ சவுத் வேல்ஸ் (தெற்கு மேட்டு நிலத்தில் உள்ள ஒரு கிராமம்)
- அல்பைன் தேசியப் பூங்கா
# அல்பைன்

## இதனையும் காண்க

- அல்பைன் தட்பவெப்பம்
- கோப்பென் காலநிலை வகைப்பாடு
- மான்ட்டேன்
- அல்பைன் தூந்திரம்
- துருவத் தட்பவெப்பம்
- மர வரிசை
# அல்பைன் தட்பவெப்பம்

வில் உள்ள 4300 மீட்டர் உயரம் கொண்ட வெள்ளை மலை சிகரம்]]
**அல்பைன் தட்பவெப்பம்** (**Alpine climate**) என்பது உயர்ந்த மலைகளில் மர வரிசைக்கு அப்பால் உள்ள பனிபடர்ந்த மேட்டுப் பகுதியில் அல்லது மலைத்தொடர்களில் காணப்படும் தட்பவெப்பம் ஆகும்.
# அல்பைன் தட்பவெப்பம்

## விளக்கம்

பூச்சியத்திற்கு குறைவான வெப்பம் காரணமான, மரங்கள் வளர இயலாத பகுதிகளை அல்பைன் தட்பவெப்பப் பகுதிகள் எனக்கூறப்படுகிறது.  
கோப்பென் காலநிலை வகைப்பாட்டில் அல்பைன் தட்பவெப்பப் பகுதிகளை, துருவ தட்பவெப்ப பகுதிகளுடன் இணைத்து தொகுதி **ஈ** யில் வைக்கப்பட்டுள்ளது. ஏனினில் துருவப் பகுதிகளின் தட்பவெப்பம் ஆண்டு முழுவதும் குறைவாகவே உள்ளது.
# அல்பைன் தட்பவெப்பம்

## மாதாந்திர அல்பைன் தட்பவெப்ப மாறுதல்கள்

நிலநேர்க்கோட்டில் உள்ள பிரதேசங்களைப் பொறுத்து அல்பைன் தட்பவெப்பம் ஆண்டு முழுவதும் மாறுபடும். வெப்ப மண்டலத்தில் அமைந்த 13,679 அடி (4,169 மீ) உயரம் கொண்ட மவுனா லோவாவின் சிகரத்தின்
தட்பவெப்பம் ஆண்டு முழுவதும் ஒரே அளவில் காணப்படுகிறது:  
ஐக்கிய அமெரிக்காவின் நியூ ஹாம்சயர் அருகில் நிலநடுக்கோட்டிற்கு மேல் 6,148&nbsp;ft (1,874 m உள்ள வாசிங்டன் மலையின் தட்பவெப்பம் ஆண்டு முழுவதும் மாறுபட்டாலும், அதிக வெப்ப நிலை காணப்படுவதில்லை:
# அல்பைன் தட்பவெப்பம்

## இதனையும் காண்க

- கோப்பென் காலநிலை வகைப்பாடு
- மான்ட்டேன்
- தூந்திர தட்பவெப்பம்
- துருவத் தட்பவெப்பம்
- மர வரிசை
# அல்பைன் தூந்திரம்

நாடுகள்]]  
வின் அந்தீசு மலைத்தொடர்]]  
**அல்பைன் தூந்திரம்** (**Alpine tundra**) இது ஒரு வகைப்பட்ட இயற்கைப் பிரதேசம் ஆகும். துருவ தூந்திரப் பகுதிகள் போன்று ஆல்ப்ஸ் மற்றும் இமயமலையின் மர வரிசைகளுக்கு அப்பால் உயரந்த மேட்டுப் பகுதிகளில் குட்டைப் புல்வகைகளும், புதர்கள் மட்டுமே வளரும் பிரதேசங்கள் ஆகும். எனவே இத்தூந்திரப் பகுதிகளை அல்பைன் தூந்திரம் என்பர்.  
உலகில் உள்ள மிக உயரமான மலைத்தொடர்களில் அல்பைன் தூந்திர தட்பவெப்ப நிலை காணப்படுகிறது. மேலும் இப்பகுதிகளில் பைங்குடில் விளைவு குறைபாட்டின் காரணமாக குட்டைச் செடிகளும், புற்களும், புதர்களும் மட்டும் வளர்கிறது. மரங்கள் வளர்வதில்லை.  
துருவ தூந்திரப் பகுதிகள் போன்று அல்பைன் தூந்திரப் பகுதிகளில் ஆண்டு முழுவதும் தட்பவெப்பம், கடுங்குளிராகவும், கோடையில் சிறிது வெப்பமும் காணப்படுகிறது. எனவே அல்பைன் தூந்திரப் பகுதிகளில் மரங்கள் வளர்ச்சியடைவதில்லை.
# அல்பைன் தூந்திரம்

## புவியியல்

அல்பைன் தூந்திரப் பகுதிகள் ஆசியாவின் இமயமலைத் தொடர்களிலும், ஐரோப்பாவின் ஆல்ப்ஸ் மலைத்தொடர்களிலும் அதிகம் காணப்படுகிறது.
# அல்பைன் தூந்திரம்

## இதனையும் காண்க

- தூந்திரம்
- கோப்பென் காலநிலை வகைப்பாடு
- மான்ட்டேன்
- அல்பைன் தட்பவெப்பம்
- அல்பைன்
# 2018 ஆசிய விளையாட்டுப் போட்டிகளின் பதக்கப் பட்டியல்

**2018 ஆசிய விளையாட்டு போட்டிகள்** அதிகாரப்பூர்வமாக XVIII ஆசிய விளையாட்டு என்றழைக்கப்படுகிறது. இது ஆசிய நாடுகளுக்கு இடையே ஆசிய ஒலிம்பிக் கூட்டமைப்பால் நடத்தப்படும் ஒரு மிகப்பெரிய விளையாட்டுத் திருவிழா. இந்த பான் ஆசியன் பல்துறை விளையாட்டு போட்டிகள் ஜகார்த்தா மற்றும் பலெம்பாங் நகரங்களில் 18 ஆகத்து 2018 இல் தொடங்கி 2 செப்டம்பர் 2018 அன்றுடன் முடிவடைகிறது. **ஆசிய விளையாட்டுப் போட்டிகளின் பதக்கப் பட்டியல்** கீழே கொடுக்கப்பட்டுள்ளது. 40 வகையான விளையாட்டுகள் என மொத்தம் 462 போட்டிகளை ஆசிய விளையாட்டில் உள்ளது.
# 2018 ஆசிய விளையாட்டுப் போட்டிகளின் பதக்கப் பட்டியல்

## பதக்கப் பட்டியல்

<onlyinclude>
Host nation (இந்தோனேசியா)  
| 1 | 132 | 92 | 65 | 289 |  |  |
| --- | --- | --- | --- | --- | --- | --- |
| 2 | 75 | 56 | 74 | 205 |  |  |
| 3 | 49 | 58 | 70 | 177 |  |  |
| - | 4 | '*''' | 31 | 24 | 43 | 98 |
| 5 | 21 | 24 | 25 | 70 |  |  |
| 6 | 20 | 20 | 22 | 62 |  |  |
| 7 | தாய்பே | 17 | 19 | 31 | 67 |  |
| 8 | 15 | 24 | 30 | 69 |  |  |
| 9 | 15 | 17 | 44 | 76 |  |  |
| 10 | 12 | 12 | 13 | 37 |  |  |
| 12 | 11 | 15 | 46 | 72 |  |  |
| 13 | 7 | 17 | 19 | 43 |  |  |
| 14 | 6 | 12 | 15 | 33 |  |  |
| 15 | 5 | 4 | 3 | 12 |  |  |
| 16 | 5 | 9 | 11 | 25 |  |  |
| 17 | 4 | 16 | 18 | 38 |  |  |
| 18 | 4 | 4 | 14 | 22 |  |  |
| 19 | 4 | 2 | 15 | 21 |  |  |
| 20 | 3 | 6 | 5 | 14 |  |  |
| 21 | 3 | 1 | 2 | 6 |  |  |
| 22 | 2 | 6 | 12 | 20 |  |  |
| 23 | 2 | 1 | 9 | 12 |  |  |
| 24 | 2 | 0 | 1 | 3 |  |  |
| 25 | 1 | 2 | 3 | 6 |  |  |
| 26 | 1 | 2 | 2 | 5 |  |  |
| 27 | 1 | 2 | 0 | 3 |  |  |
| 28 | 1 | 1 | 2 | 4 |  |  |
| 1 | 1 | 2 | 4 |  |  |  |
| 30 | 0 | 3 | 0 | 3 |  |  |
| 31 | 0 | 2 | 2 | 4 |  |  |
| 32 | 0 | 1 | 2 | 3 |  |  |
| 33 | 0 | 1 | 0 | 1 |  |  |
| 34 | 0 | 0 | 3 | 3 |  |  |
| 35 | 0 | 0 | 2 | 2 |  |  |
| 0 | 0 | 2 | 2 |  |  |  |
| 37 | 0 | 0 | 1 | 1 |  |  |
# திருச்செங்கோட்டுத் திருப்பணி மாலை

**திருச்செங்கோட்டுத் திருப்பணி மாலை** என்பது தமிழ்நாட்டின், நாமக்கல் மாவட்டம் திருசெங்கோட்டில் உள்ள அர்த்தநாரீசுவரர் கோயிலுக்கு செய்யப்பட்ட திருப்பணிகளைத் தொகுத்துக் கூறும் ஒரு நூலாகும். மாலை என்பது சிற்றிலக்கிய வகைகளில் ஒன்று. அதில் திருப்பணி மாலை என்பது ஒரு தனி வகை. திருப்பணி மாலை என்னும் இலக்கிய வகையானது கோயில் ஒன்றுக்கு எந்தெந்தக் காலத்தில் என்னென்ன திருப்பணிகள் செய்யப்பட்டன, அவற்றை செய்தவர்கள் யார் என்னும் விவரங்களை செய்யுள் வடிவில் தொகுத்துக் கூறும் கோயில் வரலாற்று நூலாகும்.  
திருச்செங்கோட்டுத் திருப்பணி மாலையின் ஆசிரியர் *எழுகரை நாட்டு நம்பி* என்னும் *சதாசிவப் பண்டிதர்* என்பவராவார். இந்த நூலானது 364 பாடல்களைக் கொண்டது. இந்நூல் விசய நகர ஆட்சியாளர்கள் தொடங்கி அதன்பிறகு ஆண்ட சிற்றரசர்கள் காலம் வரையில் செய்யப்பட்ட கோயில் திருப்பணிகளை பட்டியல் இடுகிறது. இந்த நூலை 1913இல் தி. அ. முத்துசாமிக் கோனார் பதிப்பித்தார். இந்நூலில் சில பாடல்கள் சிதைந்துவிட்டதாக குறிப்பிடும் பதிப்பாசிரியர். இந்நூல் கூறும் தகவல்களுக்கு பின்னர் ஆங்கிலேயர்களும், தனிநபர்களும் செய்த திருப்பணிகள் பற்றிய தகவல்களை கோனாரே செய்யுள் வடிவில் பாடி இதனுடன் சேர்த்துள்ளார். அவற்றையும் சேர்த்து மொத்தம் 408 செய்யுள்களைக் கொண்ட நூலாக பதிப்பித்துள்ளார். இந்நூல் தரும் செய்திகளையும் கல்வெட்டு ஆதாரங்களையும் ஒப்பிட்டு கல்வெட்டு ஆய்வாளர் வெ. இரா. துரைசாமி இரண்டும் பெரும்பாலும் பொருந்தி போவதாக குறிப்பிட்டுள்ளார்.
# துருவத் தட்பவெப்பம்

, தூந்திர தட்பவெப்பம் கொண்ட பகுதிகள் (அடர் நீலப்பச்சை நிறத்தில்), பனி மூடிய பகுதிகள் (வெளிர் நீலப்பச்சை நிறத்தில்]]  
பகுதிகளில் வெப்பம் குறைந்துள்ளது. காரணம், இங்கு சூரியக் கதிர்கள் அதிக தொலைவிலிருந்து, அதிக பரப்பில் விழுகின்றது. ஆனால் நில நடுக்கோட்டில் சூரியன் கதிர்வீச்சு குறைந்த நேரத்திலும், குறுகிய பரப்பிலும் விழுவதால் வெப்பம் அதிக உணரப்படுகிறது.]]  
**துருவத் தட்பவெப்பம்** (**polar climate**), துருவப் பகுதிகளில் கோடைக்காலத்திலும் வெயிலின் தாக்கம் மிகமிகக் குறைவாக உணரப்படுகிறது. வட துருவம் மற்றும் தென் துருவப் பிரதேசங்களின் சராசரி வெப்பம் குறைவாக உள்ளது. புவியின் 20% பகுதிகள் துருவத் தட்பவெப்பம் கொண்டுள்ளது.  
பெரும்பாலன துருவத் தட்பவெப்ப பிரதேசங்கள் நிலநடுக் கோட்டிற்கு வடக்கேயும், தெற்கேயும் அமைந்துள்ளது. துருவப் பிரதேசத்தின் கோடைக்காலத்தின் நீண்ட பகல் நேரமும், குளிர்காலத்தின் பகல் நேரம் குறுகியதாகவும் உள்ளது. மேலும் துருவப் பகுதிகளில் கோடைக்காலமும், குளிர்காலமும் நீண்டதாக உள்ளது. துருவத் தட்பவெப்பம் காரணமாக இப்பிரதேசங்கள் மரங்கள் அற்ற, பனி மூடிய தூந்திரப் பிரதேசமாக உள்ளது.
# துருவத் தட்பவெப்பம்

## பிற தட்பவெப்பங்கள்

துருவ தட்பவெப்பம் இரு வகைப்படும்: அவைகள் **ET** எனப்படும் தூந்திர தட்பவெப்பம் மற்றும் **EF** எனப்படும் **பனி மூடிய தட்பவெப்பம்** ஆகும். தூந்திர தட்பவெப்ப காலநிலையில் ஆண்டின் ஒரு மாத சராசரி வெப்பம் 0&nbsp;°C (32&nbsp;°F) மேலாக இருக்கும். பனி மூடிய துருவ தட்பவெப்ப காலநிலையில் ஆண்டு முழுவதும் வெப்பம் கீழ் இருக்கும்.  
தூந்திர தட்பவெப்ப நிலையில் உள்ள பிரதேசத்தில் மரங்கள் வளராது. இருப்பினும் சிறப்பான சிறு புல் வகைகள், புதர்கள் வளரும். பனி மூடிய தட்பவெப்ப நிலையில் உள்ள பிரதேசங்களில் பனி உருகும் வரை புற்களும், புதர்களும் கூட வளராது. அல்பைன் தட்பவெப்ப பிரதேசஙகளிலும், துருவ தட்பவெப்ப நிலை கொண்டிருக்கும்.
# துருவத் தட்பவெப்பம்

## துருவ தட்பவெப்ப இடங்கள்

புவியில் அண்டார்டிகாவில் மட்டும் அதிக பனி மூடிய தட்பவெப்ப நிலையில், நிரந்தர பனிச் சிகரங்கள் காணப்படுகிறது. தூந்திர தட்பவெப்ப நிலை கொண்டுள்ள கிரீன்லாந்திலும் நிரந்தர பனி மூடிய சிகரங்கள் உள்ளது. ஸ்காண்டிநேவியா, பெரிங் நீரிணை, சைபீரியா மற்றும் வடக்கு ஐஸ்லாந்து, வடக்கு கனடா, அலாஸ்கா பகுதிகள் தூந்திர தட்பவெப்ப நிலை கொண்டுள்ளது.  
தென் அமெரிக்காவின் தென்கோடியில் உள்ள தியாரா டெல் பியுகோ, தெற்கு சேத்லாந்து தீவுகள் மற்றும் போக்லாந்து தீவுகள் துருவ தட்பவெப்பம் கொண்டுள்ளது.
# துருவத் தட்பவெப்பம்

## துருவ தட்பவெப்ப இடங்கள்

### ஆர்க்டிக் பெருங்கடல்

ஆர்க்டிக் பெருங்கடல் சூழ்ந்த ஆர்க்டிக் பகுதிகள் ஆண்டு முழுவதும் பனி மலைகளுடன் காணப்படுகிறது.
ஆர்டிக்கின் குளிர்கால தட்பவெப்பம் முதல் முடிய வரை உள்ளது. கோடக்கால தட்பவெப்பம் முதல் முடிய உள்ளது. ஆர்க்டிக் பெருங்கடற் பரப்புகள் தூந்திர பிரதேசமாக உள்ளது.
# துருவத் தட்பவெப்பம்

## துருவ தட்பவெப்ப இடங்கள்

### அண்டார்டிகா

புவியில் குளிர் அதிகமுள்ள பகுதி அண்டார்டிகா ஆகும். அண்டார்டிகாவின் குறைந்தபட்ச வெப்பம் என ருசியாவின் வஸ்தோக் நிலையம் கணக்கிட்டுள்ளது.  
தொழில்நுட்ப ரீதியாக பார்த்தால் அண்டார்டிகா ஒரு பனிப்பாலைவனம் ஆகும். இங்கு ஆண்டு சராசரி மழைப் பொழிவு ஆகும்.
# துருவத் தட்பவெப்பம்

## இதனையும் காண்க

- கோப்பென் காலநிலை வகைப்பாடு
- அல்பைன் தட்பவெப்பம்
- மான்ட்டேன்
- தூந்திர தட்பவெப்பம்
# குளோரோ அசிட்டமைடு

**குளோரோ அசிட்டமைடு** *(Chloroacetamide)* என்பது CHCl<sub>2</sub>CONH<sub>2</sub> என்ற மூலக்கூற்று வாய்ப்பாட்டைக் கொண்ட குளோரினேற்றம் செய்யப்பட்ட ஒரு கரிமச் சேர்மம் ஆகும். களைக்கொல்லியாகவும் பாதுகாக்கும் பொருளாகவும் இது பயன்படுத்தப்படுகிறது. இச்சேர்மம் நீரில் நன்றாக கரையும். நிறமற்ற படிகங்களாகவும் தனித்தன்மையான மணம் கொண்டதாகவும் இது காணப்படுகிறது. நாட்பட்ட பழைய மாதிரிகள் மஞ்சள் நிறத்தில் காணப்படுகின்றன.
# குளோரோ அசிட்டமைடு

## தயாரிப்பு

மெத்தில் எசுத்தரை அமோனியாற்பகுப்பு செய்து குளோரோ அசிட்டமைடு தயாரிக்கப்படுகிறது :  
:ClCH<sub>2</sub>CO<sub>2</sub>CH<sub>3</sub> + NH<sub>3</sub> → ClCH<sub>2</sub>C(O)NH<sub>2</sub> + CH<sub>3</sub>OH.
# குளோரோ அசிட்டமைடு

## தீங்குகள்

குளோரோ அசிட்டமைடு ஒரு நச்சு வேதிப்பொருளாகும். தோல் மற்றும் கண்களில் எரிச்சலை உண்டாக்கும். ஒவ்வாமை வினையை உண்டாக்கும். இனப்பெருக்கத்தை பாதிக்கும் நச்சாகவும் பிறப்புக் குறைபாடுகளுக்கு காரணமான ஒரு பொருளாகவும் இருக்கலாமென கருதப்படுகிறது . 225 பாகை செல்சியசு வெப்பநிலைக்கு மேல் சூடுபடுத்தும்போது இது சிதைவடைந்து குளோரின், நைட்ரசன் உள்ளிட்ட நச்சு வாயுக்களை உருவாக்குகிறது.
# குளோரோ அசிட்டமைடு

## இதையும் காண்க

- அசிட்டமைடு
# ஆய்-காவு

**ஆய்காவு** (*Hǎikǒu*, *ஹைகாவ்*, ), தென்கிழக்குச் சீனாவின் ஆய்னான் மாகாணத்தின் தலைநகரமும் மிகுந்த மக்கள் வாழும் நகரமும் ஆகும். ஆய்னான் மாகாணத்தின் வடக்குக் கடலோரத்தில் நாண்டு ஆற்றின் கழிமுகத்தில் ஆய்காவு நகரம் அமைந்துள்ளது. இந்த நகரத்தின் வடபகுதியில் ஐதியான் தீவு உள்ளது.  
ஆய்காவு மாவட்டநிலை நகரமாக நிர்வகிக்கப்படுகின்றது. பரப்பில் நான்கு மாவட்டங்களை உள்ளடக்கி உள்ளது. இந்த நான்கு நகரிய மாவட்டங்களில் 2,046,189 மக்கள் வாழ்கின்றனர்.  
ஆய்காவு ஓர் துறைமுக நகரம். இன்று பாதிக்கும் மேலான வணிகம் இதன் துறைகளின் மூலமே நடைபெறுகின்றது. அய்னான் பல்கலைக்கழகம் இந்நகரில் உள்ளது; அதன் முதன்மை வளாகம் அய்தியான் தீவில் அமைந்துள்ளது.
# சிவகிரி சமீன்

**சிவகிரி சமீன்** (**Sivagiri estate**) என்பதுபிரித்தானியஇந்தியாவின், சென்னை மாகாணத்தின், திருநெல்வேலி மாவட்டத்தில் இருந்தஒரு*சமீந்தார்*பகுதியாகும்.இது 125சதுரகிலோ மீட்டர்பரப்பளவுகொண்டதாகஇருந்தது. இதன்தலைநகரம்சிவகிரிநகரமாகும்.  
1947 இல் இந்தியாவிடுதலைப்பெற்றநிலையில் சுவிஸ் வங்கிக் கணக்கில்சமீன் குடும்பத்தினரின் பெரும்பாலான சொத்துக்கள் இடமாற்றம் செய்யப்பட்டன என்றுசமீனின் ஒரு வாரிசு 2012சூலைமாதம் தெரிவித்தார்.
# மேல்மலையனூர் வட்டம்

**மேல்மலையனூர் வட்டம்**, தமிழ்நாட்டின், விழுப்புரம் மாவட்டத்தில் அமைந்த 13 வருவாய் வட்டங்களில் ஒன்றாகும். இதன் நிர்வாகத் தலைமையிட வட்டாட்சியர் அலுவலகம் மேல்மலையனூரில் இயங்குகிறது.  
இவ்வட்டம் 80 வருவாய் கிராமங்கள் கொண்டது. இவ்வட்டத்தில் உள்ள மேல்மலையனூர் ஊராட்சி ஒன்றியம் 55 ஊராட்சிகளைக் கொண்டுள்ளது.
# மேல்மலையனூர் வட்டம்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின்படி, 34,241 குடியிருப்புகள் கொண்ட மேல்மலையனூர் வட்டத்தின் மக்கள் தொகை 1,41,155 ஆகும். அதில் ஆண்கள் 70,621 மற்றும் பெண்கள் 70,534 ஆக உள்ளனர்.
# மேல்மலையனூர் வட்டம்

## இதனையும் காண்க

- மேல்மலையனூர் ஊராட்சி ஒன்றியம்
# மரக்காணம் வட்டம்

**மரக்காணம் வட்டம்**, தமிழ்நாட்டின், விழுப்புரம் மாவட்டத்தில் அமைந்த 13 வருவாய் வட்டங்களில் ஒன்றாகும். விழுப்புரம் வட்டத்தின் கிழக்குக் கடற்கரைப் பகுதிகளைக் கொண்டு மரக்காணம் வட்டம் அமைக்கப்பட்டது.  
இதன் நிர்வாகத் தலைமையிட வட்டாட்சியர் அலுவலகம் மரக்காணத்தில் இயங்குகிறது. மரக்காணம் வட்டம் 60 வருவாய் கிராமங்கள் கொண்டது. இவ்வட்டத்தில் அமைந்த மரக்காணம் ஊராட்சி ஒன்றியம் 56 கிராம ஊராட்சிகளைக் கொண்டது.
# மரக்காணம் வட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 34,85 குடியிருப்புகள் கொண்ட மரக்காணம் வட்டத்தின் மக்கள் தொகை 1,47,713 ஆகும். இதில் ஆண்கள் 73,769 மற்றும் பெண்கள் 73,76 உள்ளனர்.
# மரக்காணம் வட்டம்

## இதனையும் காண்க

- மரக்காணம் ஊராட்சி ஒன்றியம்
# காசிட்டு மக்கள்

**காசிட்டு மக்கள்** (**Kassites**) (கிமு 1531 — 1155) பண்டைய அண்மை கிழக்கில், பழைய பாபிலோனியப் பேரரசுக்குப் பின், பாபிலோனியாவை கிமு 1531 முதல் கிமு 1155 முடிய 366 ஆண்டுகள் ஆட்சி செய்தவர்கள்.  
1595ல் இட்டைட்டு பேரரசினர் பாபிலோனியாவை தாக்கி அழித்த போது, காசிட்டு மக்கள் பாபிலோனியாவைக் கைப்பற்றி துர் - குரிகல்சு நகரத்தில் காசிட்டு வம்சத்தை நிறுவினர்.  
இராணுவ பழங்குடி மக்களான காசிட்டு வம்ச ஆட்சியாளர்கள் சிறந்த ஆட்சி நிர்வாகத்தை வழங்கினாலும், உள்ளூரில் செல்வாக்கு பெற இயலவில்லை. காசிட்டு வம்சத்தின் 500 ஆண்டு ஆட்சியில் பாபிலோனிய பண்பாட்டை வளர்த்தெடுத்தனர்.  
அம்முராபியின் மகன் ஆட்சியில் கிமு 18ம் நூற்றாண்டில் பாபிலோனியா எதிரிகளால் தாக்கப்படும் போது, காசிட்டு மக்கள் பாபிலோனில் குடியேறினர். கிமு 1595ல் பாபிலோன் நகரம் இட்டைட்டு பேரரசால் அழிந்த பின்னர், காசிட்டு மக்கள் துர் - குரிகல்சு நகரத்தை நிறுவி, 1531ல் காசிட்டு வம்ச ஆட்சியை மெசொப்பொத்தேமியாவில் நிறுவி, தற்கால ஈராக் மற்றும் ஈரானின் பெரும்பகுதிகளை ஆட்சி செய்தனர்.
# காசிட்டு மக்கள்

### பாபிலோனியாவை ஆண்ட காசிட்டு வம்ச ஆட்சியாளர்கள்

| ஆட்சியாளர் | ஆட்சிக் காலம் | குறிப்பு |  |
| --- | --- | --- | --- |
| இரண்டாம் அகும் | பாபிலோனிற்கு கடவுள் மர்துக் சிலையை திருப்பிக் கொண்டுவருதல் |  |  |
| முதலாம் பர்னபுரியாஷ் | 1500 | அசிரியாவின்வின் மூன்றாம் புசூர் - அசூர் (கிமு 1503 - 1479) உடன் ஒப்பந்தம் செய்தல் |  |
| மூன்றாம் கஷ்டிலியாஷ் |  |  |  |
| உலம்புரியாஷ் | கிமு 1480 | சீலாந்து வம்சத்தவரை வெற்றி கொள்ளல் |  |
| மூன்றாம் அகும் | கிமு 1470 |  |  |
| கரைந்தாஷ் | கிமு 1410 | அசிரியாவின் அசூர் - பெல் - நிசேசு உடன் அமைதி ஒப்பந்தம் செய்தல் |  |
| கதஷ்மன் - ஹர்பி | கிமு 1400 | சுத்துக்கு ஏதிராக படையெடுத்தல் |  |
| முதலம் குரிகல்சு | கிமு 1375 | துர் - குரிகல்சு நகரத்தை நிறுவதல் |  |
| கதஷ்மான் - என்லில் | கிமு 1374—1360 |  |  |
| இரண்டாம் பர்னபுரியாஷ் | கிமு 1359—1333 | அசிரிய மன்னர் முதலாம் அசூர் - உபால்லித் சமகாலத்தவர் |  |
| கர-ஹர்தாஷ் | கிமு 1333 | அசிரிய மன்னர் முதலாம் அசூர் - உபால்லித்தின் பேரன் |  |
| நசி - புகாஷ் | கிமு 1333 |  |  |
| இரண்டாம் குரிகல்சு | கிமு 1332—1308 | அசிரிய மன்னர் என்லில் - நிராரியுடன் போரிடுதல் |  |
| நசி - மருத்தாஷ் | கிமு 1307—1282 | அசிரிய மன்னர் அதாத் - நிராரியிடம் நாட்டின் பெரும் பகுதிகளை இழத்தல் |  |
| கதாஷ்மன் - துர்கு | கிமு 1281—1264 | இட்டைட்டு பேரரசர் மூன்றாம் ஹத்துசிலியின் சமகாலத்தவர் |  |
| இரண்டாம் கதஷ்மன் - என்லில் | 1263—1255 |  |  |
| குதுர் - என்லில் | கிமு 1254—1246 | நிப்பூர் நகர மறுமலர்ச்சி காலம் |  |
| சகரக்தி - சூரியாஷ் | கிமு 1245—1233 |  |  |
| நான்காம் கஷ்திலியாசு | கிமு 1232—1225 | அசிரிய மன்னர் துகுல்தி - நினுர்தாவால் பதவி நீக்கப்பட்டார். |  |
| என்லில் - நதின் - சுமி | கிமு 1224 | அசிரியா இராச்சியத்திற்கு திறை செலுத்தியவர் |  |
| இரண்டாம் கதஷ்மன் - ஹர்பி | கிமு 1223 | அசிரியா இராச்சியத்திற்கு திறை செலுத்தியவர் |  |
| ஆதாத் - சுமா - இட்டின்னா | கிமு 1222—1217 | அசிரியா இராச்சியத்திற்கு திறை செலுத்தியவர் |  |
| ஆதாத் - சுமா - உசூர் | கிமு 1216—1187 |  |  |
| இரண்டாம் மெலி - சிபாக் | கிமு 1186—1172 |  |  |
| மர்துக் - அப்லா - இட்டின்னா | கிமு 1171—1159 |  |  |
| சபாபா - சுமா - இட்டின் | கிமு 1158 | ஈலம் மன்னர் சுத்ருக் - நஹ்குண்டேவால் தோற்கடிக்கப்படல் |  |
| என்லில் - நதின் - அஹி | கிமு 1157—1155 | ஈலம் மன்னர் இரண்டாம் குடிர் - நஹ்குண்டேவால் | } |
# காசிட்டு மக்கள்

## பண்பாடு, மொழி, சமூகம், சமயம்

பாபிலோனியப் பெயர்களை காசிட்டு வம்ச மன்னர்கள் சூட்டிக் கொண்டாலும், காசிட்டு மக்களின் பழங்குடி மரபுப்படி வாழ்ந்தனர். காசிட்டு மக்கள் தங்கள் குலமரபை போற்றினர்.  
மித்தானி இராச்சிய மக்கள் போன்று காசிட்டு மக்கள், இந்திய-ஐரோப்பிய மொழியை பேசினர்.  
காசிட்டு வம்சத்தின் இறுதி எட்டு மன்னர்கள் காலத்தில், காசிட்டு மக்கள் அக்காதியம் மொழி பேசினர்.
காசிட்டு மக்கள் அசிரியர்களுடன் திருமண உறவு பூண்டனர்.
# காசிட்டு மக்கள்

## இதனையும் காண்க

- மெசொப்பொத்தேமியா
- இட்டைட்டு மக்கள்
- அசிரிய மக்கள்
- அமோரிட்டு மக்கள்
- ஹுரியத் மக்கள்
# நிப்பூர்

**நிப்பூர்** (**Nippur**) (சுமேரியம்: *நிப்ரு*), அக்காதியம்: *நிப்பூர்*) சுமேரியாவின் பண்டைய அண்மைக் கிழக்கின் நகரங்களில் ஒன்றாகும்.  
இந்நகரம் சுமேரியர்களின் கடவுளான மழை மற்றும் அண்டத்தின் ஆட்சியாளரான கடவுள் *என்லிலுக்கு* சிறப்பிடம் தருகிறது.  
பண்டைய நிப்பூர் நகரத்தின் தொல்லியல் களங்கள், தற்கால ஈராக் நாட்டின் அல் குவாதிசியா ஆளுனரகத்தின், நுஃபார் சிற்றூரில் உள்ளது.
# நிப்பூர்

## அமைவிடம்

டைகிரிஸ் ஆற்றின் கரையில், பாக்தாத் நகரத்திலிருந்து தென்கிழக்கில் 160 கி.மீ. தொலைவில் பண்டைய நிப்பூர் தொல்லியல் நகரம் உள்ளது.
# நிப்பூர்

## வரலாறு

நிப்பூர் நகரம் தனது சொந்த அரசியல் மேலாதிக்கத்தை என்றும் பேணியதில்லை. ஆனால் ஊர், பாபிலோன், ஈலம் போன்ற மற்ற நகர ஆட்சியாளர்களின் ஆதிக்கத்தை ஏற்றுக்கொண்டது. நிப்பூர் நகரம் *என்லில்* கடவுளின் கோயில் அமைந்திருந்ததால் புனித நகரமாக விளங்கியது.  
சுமேரியாவின் கிஸ் நகர ஆட்சியாளர் என்லில் கடவுளுக்கான கோயிலை நிப்பூரில் முதலில் அமைத்தார்.
# நிப்பூர்

## வரலாறு

### அக்காத், ஊர் மற்றும் மற்றும் பழைய பாபிலோனியப் பேரரசு காலத்தில்

காலத்திய பழைய பாபிலோனியப் பேரரசில் நிப்பூர் நகரம்]]  
கிமு 3000ன் இறுதியில் கிழக்கு செமிடிக் மொழிகளில் ஒன்றான அக்காதியம் பேசிய அக்காடிய ஆட்சியாளர்கள் நிப்பூர் நகரத்தை கைப்பற்றினர்.  
அக்காடியப் பேரரசு வீழ்ந்த காலத்தில் நிப்பூர் நகரத்திற்கு உரிய புனித நகரம் என்ற பெருமையை பாபிலோன் நகரத்திற்கு அளிக்கப்பட்டது.  
அக்காடிய ஆக்கிரமிப்பிற்குப் பின், ஊர் நகர மூன்றாவது ஊர் வம்ச மன்னர் ஊர் நம்மு என்பவர் நிப்பூர் நகரத்தில் **நரம் சின்** மற்றும் **ஊர் நம்மு** கோயில்களை எழுப்பினார்.
# நிப்பூர்

## வரலாறு

### பிந்தைய வரலாறு

கிமு 8ம் நூற்றாண்டில் நிப்பூர் நகரத்தை ஆட்சி செய்த புது அசிரியப் பேரரசர் *இரண்டாம் சர்கோன்* காலத்திய கல்வெட்டுகள் கிடைக்கப்பெற்றுள்ளது.  
புது அசிரியப் பேரரசின் வீழ்ச்சிக்குப் பின் செலூக்கியப் பேரரசு ஆட்சிக்காலத்தில் நிப்பூர் நகரத்தின் என்லில் தெய்வத்திற்கான கோயில், கோடையாக மாற்றபட்டது.  
பின்னர் நிப்பூர் கோட்டைகளை கிமு 250ல் பார்தியர்கள் சீரமைத்தனர். சசானியப் பேரரசு காலத்தில் நிப்பூர் நகரம் பாழடைந்து, சிறு கிராமமாக நிப்பூர் நகரம் காட்சியளித்தது.
# நிப்பூர்

## தொல்லியல்

2600 - கிமு 2500]]  
நிப்பூர் தொல்லியல் களத்தில் 30 மீட்டர் உயரம் கொண்ட பெரிய மண்மேடு கண்டெடுக்கப்பட்டது. இதனை அரேபியர்கள் நூப்பர் என்றனர். இத்தொல்லியல் களத்தை 1851ல் சர் ஆஸ்டின் ஹென்றி லயர்டு என்பவர் முதலில் அகழாய்வு செய்தார்.
1889 - 1890களில் ஐக்கிய அமெரிக்காவின் பென்சில்வேனியா பல்கலைக்கழக்கத்தின் தொல்லியல் அறிஞர்கள் மீண்டும் விரிவாக அகழாய்வு செய்தனர்.  
சிகாகோ கீழ்திசை நிறுவத்தினர் நிப்பூர் தொல்லியல் களத்தை 1948 முதல் 1990 வரை 19 முறை அகழாய்வு செய்தனர்.  
நிப்பூர் தொல்லியல் களத்தில் ஏழு களிமண் சவப்பெட்டிகள் கண்டெடுக்கப்பட்டது. அவைகள் பிலடெல்பியா பல்கலைக்கழகத்தின் அருங்காட்சியகத்தின் உள்ளது.
# நிப்பூர்

## இதனையும் காண்க

- பண்டைய அண்மை கிழக்கின் நகரங்கள்
# சவுரப் சவுத்ரி

**சவுரப் சவுத்ரி (**Saurabh Chaudhary பிறப்பு: மே 11,2002) ஓர் இந்திய குறி பார்த்துச் சுடுதல் வீரர் ஆவார். இவர் 2018 ஆசிய விளையாட்டுப் போட்டியில் 10 மீ சுருள் துப்பாக்கி சுடுதல் பிரிவில் இந்தியா சார்பில் விளையாடிய இவர் தங்கம் வென்றார். மேலும் இவர் ஜெர்மனி,சுல்லில் நடைபெற்ற ஐஎஸ் எஸ் எஃப் எனும் இளையோருக்கான உலக துப்பாக்கி சுடுதல் போட்டியில் புதிய உலக சாதனை படைத்து தங்கம் வென்றார். 2019 பெப்ரவரியில் புது தில்லியில் நடைபெற்ற உலகக்கோப்பை துப்பாக்கி சுடுதலில் 10 மீ காற்றுத்துப்பாக்கிப் பிரிவில் தங்கம் வென்றார். இதன் மூலம் தோக்கியோவில் நடைபெற்ற ஒலிம்பிக் போட்டிக்கும் தகுதி பெற்றார்.
# விக்கிப்பீடியா:விக்கி சின்னங்களை நேசிக்கிறது, இந்தியா - 2018 பட்டியல்

விக்கி சின்னங்களை நேசிக்கிறது, இந்தியா - 2018 போட்டியில் பங்குபெற இப்பட்டியலில் இடம் பெற்றுள்ள கோயில்களை படமெடுத்து காம்ன்சில் பதிவேற்றம் செய்யலாம். மேலும் விவரங்களுக்கு commons:Commons:Wiki_Loves_Monuments_2018_in_India/ta. கோயில்களின் பட்டியல்களைப் பார்க்க "Temple name in Tamil" அருகின் நீல நிறத்திலுள்ள "காட்டு" என்பதை சொடுக்குங்கள். படங்களைப் பதிவு செய்வது எப்படி என்பதை இந்த காணொளியில் காணலாம். பதிவேற்றம் செய்யும் பொழுது 'Wikidata ID'யையும் சேர்த்துவிட்டால் புகைப்படங்களை அதன் கட்டுரையில் சேர்ப்பதற்கு எளிதாக இருக்கும்.  
To participate in wiki loves Monuments India 2018 competition the pictures from the following list of temples can be clicked and uploaded in commons. For more information commons:Commons:Wiki_Loves_Monuments_2018_in_India. While uploading the picture please add the wikidata id also in the description. So it would be easy to find the relevant article and add the picture there. To see the list of temples click on the blue link near "காட்டு" near "Temple name in Tamil".
# விக்கிப்பீடியா:விக்கி சின்னங்களை நேசிக்கிறது, இந்தியா - 2018 பட்டியல்

## Temples in Ariyalur district
# விக்கிப்பீடியா:விக்கி சின்னங்களை நேசிக்கிறது, இந்தியா - 2018 பட்டியல்

## Temples in Chennai district
| திருவல்லிக்கேணி தவமுனீஸ்வரர் கோயில் | Q31355372 | Triplicane Thavamuneeswarar temple | Chennai district |  |
| திருவல்லிக்கேணி நாகாத்தம்மன் கோயில் | Q31355145 | Triplicane Naagaaththamman temple | Chennai district |  |
| திருவல்லிக்கேணி நாகேஸ்வரி அம்மன் கோயில் | Q40194302 | Triplicane Naakesvari Amman temple | Chennai district |  |
| திருவான்மியூர் செல்லியம்மன் கோயில் | Q31355160 | Thiruvanmiyur Selliyamman temple | Chennai district |  |
| நங்கநல்லூர் சர்வமங்கள ராஜராஜேஸ்வரி கோயில் | Q31355535 | Nanganallur Sarvamangala Raajaraajesvari temple | Chennai district |  |
| பட்டாளம் ஏகாத்தம்மன் கோயில் | Q31355317 | Pattaalam Egaaththamman temple | Chennai district |  |
| பெரம்பூர் மொண்டி மாரியம்மன் கோயில் | Q31355042 | Perambur Monti Maariyamman temple | Chennai district |  |
| பெரவள்ளூர் சுந்தரராஜப் பெருமாள் கோயில் | Q40194747 | Peravalloor Sundhararaaja Perumaal temple | Chennai district |  |
| போரூர் பிடாரி பொன்னியம்மன் கோயில் | Q31355465 | Porur Pidaari Ponniyamman temple | Chennai district |  |
| வண்ணான்துறை ஸ்ரீ தேவி எல்லையம்மன் கோயில் | Q31355055 | Vannaanthurai Sri Devi Ellaiyamman temple | Chennai district |  |
| வியாசர்பாடி திருவீதியம்மன் கோயில் | Q31355325 | Vyasarpaadi Thiruveedhiyamman temple | Chennai district |  |
| விருகம்பாக்கம் வேம்புலியம்மன் கோயில் | Q40195206 | Virugampaakkam Vempuliyamman temple | Chennai district |  |
| வில்லிவாக்கம் தேவி பாலியம்மன் மற்றும் இளங்காளியம்மன் கோயில் | Q40195215 | Villivakkam Devi Paaliyamman And Ilangaaliyamman temple | Chennai district |  |
| வேப்பேரி ஊத்துக்காட்டம்மன் கோயில் | Q31355360 | Veperi Ooththukkaattamman temple | Chennai district | } |
# விக்கிப்பீடியா:விக்கி சின்னங்களை நேசிக்கிறது, இந்தியா - 2018 பட்டியல்

## Temples in Coimbatore district